নতুন মাসের প্রথম দিনেই, রিয়াল মাদ্রিদ লেগানেসের বিরুদ্ধে ৪–১ গোলে জয়লাভ করার মাধ্যমে ৩ পয়েন্ট অর্জন করে। এই ম্যাচেও বেনজেমা দুটি গোল করেন এবং রামোস ও বেল একটি করে গোল করেন। ২০১৮ সালের ১৫ই সেপ্টেম্বর তারিখে, অ্যাথলেতিক বিলবাওয়ের সাথে অ্যাওয়ে ম্যাচে ১–১ গোলে ড্র করে; এই ম্যাচে ইস্কোর করা অসাধারণ হেডে রিয়াল মাদ্রিদ ১ পয়েন্ট অর্জন করতে সক্ষম হয়। ৪ দিন পর, ২০১৮–১৯ উয়েফা চ্যাম্পিয়নস লীগের গ্রুপ পর্বে নিজেদের প্রথম ম্যাচে রোমার বিরুদ্ধে ৩–০ গোলে জয়লাভ করে। উক্ত ম্যাচে বেল, ইস্কো এবং মারিয়ানো একটি করে গোল করেছিল। ৩ দিন পর, মার্কো আসেন্সিওর করা একমাত্র গোলে এস্পানিওলের বিরুদ্ধে ১–০ গোলে জয়লাভ করে। ২০১৮ সালের ২৬শে সেপ্টেম্বর তারিখে, রিয়াল মাদ্রিদ এই মৌসুমের প্রথম হারের সম্মুখীন হয়, ম্যাচটিতে তারা সেভিয়ার বিরুদ্ধে ০–৩ গোলে হেরে যায়। ৩ দিন পর, এই মৌসুমের প্রথম মাদ্রিদ ডার্বিতে আতলেতিকো মাদ্রিদের বিরুদ্ধে গোলশূন্য ড্র করে।

ফিফা ক্লাব বিশ্বকাপ
অভ্যন্তর
জানুয়ারি
সেপ্টেম্বর